31987R4057
L 379/31
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 4057/87 НА КОМИСИЯТА
от 22 декември 1987 година
за изменение на Регламент (ЕИО) № 3556/87 относно определяне на допълнителни подробни правила за прилагане на режима на сертификати за предварително фиксиране за някои продукти от сектора на зърнените култури, изнасяни под формата на тестени изделия и включени в позиция № 19.03 на Общата митническа тарифа
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид, Договора за създаване на Европейската икономическа общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическата номенклатура и относно Общата митническа тарифа (1), изменен с Регламент (ЕИО) № 3985/87 (2), и по-специално член 15, параграф 1, втора алинея от него,
като взе предвид Регламент (ЕИО) № 2727/75 на Съвета от 29 октомври 1975 г. относно общата организация на пазара на зърнени култури (3), последно изменен с Регламент (ЕИО) № 3989/87 (4), и по-специално член 16, параграф 6 и член 24 от него,
като има предвид, че член 5, параграф 2 от Регламент (ЕИО) № 3035/80 на Съвета (5), последно изменен с Регламент (ЕИО) № 4055/87 (6), предвижда да се използва режим за предварително фиксиране на възстановяването по отношение на зърнени продукти, използвани за производство на стоки, които са предмет на този регламент;
като има предвид, че Регламент (ЕИО) № 3556/87 на Комисията (7) установява допълнителни подробни правила за прилагане на режима на сертификати за предварително фиксиране за някои продукти от сектора на зърнените култури, изнасяни под формата на тестени изделия и включени в позиция № 19.03 на Общата митническа тарифа;
като има предвид, че Регламент (ЕИО) № 2658/87 от 1 януари 1988 г. въвежда нова комбинирана номенклатура, която да отговаря както на изискванията на Общата митническа тарифа, така и на външнотърговската статистика на Общността, и която да замени номенклатурата от Конвенцията от 15 декември 1950 г.; като има предвид, че следователно трябва да се посочат съответните позиции в тарифата съгласно Комбинираната номенклатура;
като има предвид, че мерките, предвидени в настоящия регламент, са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
1.
Заглавието на Регламент (ЕИО) № 3556/87 на Комисията се заменя със следното:
2.
Член 1 от Регламент (ЕИО) № 3556/87 се заменя със следното:
„Член 1
Когато се прилагат мерките за предварително фиксиране на възстановяването за основен продукт от сектора на зърнените култури, изнасяни под формата на тестени изделия, включени в подпозиции 1902 11 00 и 1902 19 на Комбинираната номенклатура:
а)
в раздел 12 на заявлението за сертификат за предварително фиксиране и в самия сертификат се отбелязва само, че продуктите спадат към подпозиции 1902 11 00 и 1902 19 на Комбинираната номенклатура;
б)
в раздел 13 на заявлението за сертификат за предварително фиксиране и в самия сертификат се попълва „Съединени американски щати“ или „други страни освен Съединените американски щати“. Сертификатът съдържа задължение за извършване на износа, съгласно посоченото.“
3.
Член 2 са заменя със следното:
„Член 2
Заявления за сертификати за предварително фиксиране за основни продукти от сектора на зърнените култури, които ще се изнасят в Съединените американски щати под формата на тестени изделия, включени в подпозиции 1902 11 00 и 1902 19 на Комбинираната номенклатура, се удовлетворяват на петия работен ден след деня на подаване на молбата, при положение че междувременно не са били предприети някакви специфични мерки.“
4.
Член 3 се заменя със следното:
„Член 3
1. Компетентните органи на държавите-членки уведомяват Комисията всеки работен ден за:
-
количествата основни продукти от сектора на зърнените култури, за които са подадени заявления за сертификати за предварително фиксиране предишния работен ден, които са предмет на износ за Съединените американски щати под формата на тестени изделия и които са включени в подпозиции 1902 11 00 и 1902 19 на Комбинираната номенклатура,
-
количествата тестени изделия, включени в подпозиции 1902 1100 и 1902 19 на Комбинираната номенклатура, по отношение на които размерът на възстановяването при износ, предоставено предишния работен ден за зърнените култури, използвани за производството им, е бил предварително фиксиран, както и датата, на която декларацията за износ на тестени изделия за Съединените американски щати е била приета от съответните митнически власти.
Информацията, посочена в параграф 1, с цел уведомяване на Комисията, подлежи на разбивка по подпозиции на Комбинираната номенклатура и се изпраща на следния адрес:
Commission of the European Communities,
DG III/B/2,
rue de la Loi, 200,
B-1049 Brussels.“
Член 2
Настоящият регламент влиза в сила на 1 януари 1988 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 декември 1987 година.